Diari Oficial de la Generalitat Valenciana


Sumari del DOGV 6720, del 23-02-2012 (2012/1380)

Notificació de la sentència dictada en el judici ordinari número 1498/2009.
---------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1380


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 1498/2009. [2012/1380]  
Procediment ordinari 001498/2009- A  
De: Caixa d'Estalvis de València, Castelló i Alacant, Bancaixa.  
Procuradora: Eva M.ª Pesudo Arenós.  
Contra: Larkom Construct, SL, i Teodor Cristian Ionescu.  
Procurador/a: -  
En aquest procediment ordinari seguit a instàncies de Caixa d'Estalvis de València, Castelló i Alacant, Bancaixa, contra Larkom Construct, SL, i Teodor Cristian Ionescu , s'ha dictat la sentència que, literalment, és com segueix:  
«Sentència número 134/2010  
Jutge que la dicta: José Antonio Orea Martínez.  
Lloc: Castelló de la Plana.  
Data: 1 d'octubre de 2010.  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici ordinari sobre reclamació d'una quantitat seguides davant d'aquest Jutjat amb el número 1498 de l'any 2009 a instàncies de Caixa d'Estalvis de València, Castelló i Alacant (Bancaixa), representada per la procuradora Eva M.ª Pesudo Arenós i assistida pel lletrat Pablo Domínguez Camarero, contra la mercantil Larkom Construct, SL, i Teodor Cristian Ionescu.  
  
Antecedents de fet  
  
Primer. El procurador de la part actora en la representació indicada i mitjançant un escrit que per torn de repartiment va correspondre a aquest Jutjat es va presentar una demanda de judici ordinari en la qual, en síntesi, al·legava: en data 23 de maig de 2007, la demandant va subscriure amb la mercantil demandada una pòlissa de garantia per a les operacions de descompte, la qual va ser intervinguda per un notari. Les obligacions derivades de la pòlissa van ser garantides pel senyor Cristian de forma indistinta i solidària entre sí i respecte de la part deutora principal, amb la renúncia expressa als beneficis d'ordre, exclusió i divisió. Posteriorment la mercantil demandada va descomptar l'import dels efectes número 6157057310, 6194818738 i 0018391827 tots els quals tenien un venciment en data 25 de febrer de 2008, va descomptar la suma de 25.357,32 euros (10.361,56 euros, 14.606,76 euros y 389 euros), i el destinatari va rebre la suma indicada. Els rebuts indicats van ser presentats per al pagament i van ser impagats per l'import esmentat.  
Adduïa els fonaments de dret que considerava d'aplicació i sol·licitava finalment que es dictara una sentència per la qual es condemne els demandats a que de forma solidària paguen, a la demandant 25.357,32 euros de principal, més els interessos produïts des de l'impagament dels rebuts fins a fer-ne el pagament complet del deute, més les costes causades i que es causen fins a la liquidació total del deute.  
Segon. Una vegada admesa a tràmit la demanda, es va citar a termini els demandats, els quals no varen contestar i varen ser declarats en situació de rebel·lia processal.  
Tercer. Després de celebrar l'audiència prèvia, com que l'única prova proposada era la documental, les actuacions varen quedar concluses per a sentència.  
  
  
Fonaments de dret  
Primer. La vinculació contractual s'acredita amb l'aportació de la pòlissa intervinguda per un notari de forma deguda (doc-1). L'impagament de les quantitats objecte de la reclamació s'acrediten amb l'aportació dels doc-2 a 4. Aquests documents no han sigut objecte d'impugnació, per la qual cosa, acreditat el deute i el seu impagament, pertoca estimar la demanda en tots els seus termes (arts. 1088 ., 1091, 1252, 1255 i ss., 1144 i concordants CC).  
Segon. Les costes s'imposaran als demandats per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent,  
  
Dispositiva  
Estime la demanda interposada per Caixa d'Estalvis de València, Castelló i Alacant (Bancaixa) contra Larkom Construct, SL, i Teodor Cristian Ionescu i condemne els demandats a que solidàriament paguen, a la demandant, vint-i-cinc mil tres-cents cinquanta-set euros i trenta-dos cèntims (25.357,32 euros), més els interessos produïts des de l'impagament dels rebuts fins a fer-ne el pagament complet del deute, més les costes processals.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que estableix la disposició addicional quinzena de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, per a l''admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de la qual cal expedir una testimoniança perquè s'incorpore a les actuacions, que pronuncie, mane i firme».  
Publicació: La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe.  
I atés que els demandats esmentats, Larkom Construct, SL, i Teodor Cristian Ionescu , es troben en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 28 de desembre de 2011.- El secretari judicial: Antonio Visus Sanz.